钦定古今图书集成/理学汇编/文学典/第049卷 > 温大有
## 钦定古今图书集成/理学汇编/文学典/第049卷 > 温大有

按《唐书温大雅传》：“大雅弟大有，字彦将。隋仁寿中，李
纲荐之，授羽林骑尉。高祖举兵，引为太原令。从秦王
徇西河。将行，高祖曰：‘士马单少，要须经略，以君参军事，事之济否，卜是行也’。西河下，摄大将军府记室，与
兄大雅同掌机近，不自安，请徙他职。帝曰：‘我虚心待
卿，何所自疑’？”武德初，累迁中书侍郎，封清河郡公。卒
赠鸿胪卿，谥曰“敬。”初，颜氏、温氏在隋最盛，思鲁与大
雅俱事东宫，愍楚、彦博同直内史省，游秦大有典校
秘阁，颜以学业优，而温以职位显于唐云。